EXPOSICIÓN PÚBLICA E COBRANZA EN VOLUNTARIA DO IMPOSTO SOBRE BENS INMOBLES DO EXERCICIO 2018
ADMINISTRACIÓN LOCAL — Provincial — Deputación Provincial (Recadación, 16/08/2018)

De conformidade co art.77.6 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, as Listas Cobratorias do imposto sobre Bens Inmobles do exercicio 2018 poranse ó dispor do público nos concellos da provincia que máis adiante se relacionan dende o día 21 de agosto ao 4 de outubro de 2018, ambos inclusive, o que fai posible que os interesados, durante dito prazo, examinen os mesmos. Podendo presentar, no prazo dun mes, desde o 5 de outubro de 2018, as reclamacións procedentes perante a Tesourería desta Deputación de Pontevedra–ORAL (art.14.2 do Real Decreto Lexislativo 2/2004). De conformidade co previsto no art.12 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en relación cos artigos 24 e 25 do Regulamento Xeral de Recadación, de 29 de xullo de 2005 (RD 939/2005), comunícaselles ós contribuíntes afectados que o período voluntario de cobranza do imposto indicado, para os concellos que máis adiante se relacionan, será do 21 de agosto ao 5 de novembro do ano 2018, ámbalas dúas datas inclusive. Tendo en conta que o prazo límite de ingreso será o día 5 de novembro de 2018 no horario de caixa de cada entidade bancaria colaboradora (art.19.3 do Regulamento Xeral de Recadación, R. D. 939/2005). O imposto deberá satisfacerse a través de calquera entidade bancaria colaboradora, na Oficina Virtual Tributaria (OVT) do ORAL (http://oral.depo.es/) ou a través de calquera modo autorizado legalmente, empregando os instrumentos de ingreso (recibos) que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá, ata o día 5 de novembro de 2018, obter un duplicado nos Servizos Centrais do ORAL (Avda. de Marín, 9–36071 Pontevedra) ou na Oficina Periférica máis próxima ao seu domicilio. Os contribuíntes que a 15 de outubro de 2018 non tivesen recibido nos seus domicilios os instrumentos de ingreso disporán de prazo ata o 5 de novembro de 2018 para os solicitar nas oficinas indicadas e efectua-lo pagamento nas entidades bancarias colaboradoras, posto que a non recepción non exonera da obriga do pagamento nin impide a utilización da vía de prema. O presente anuncio ten carácter de notificación colectiva, ó abeiro do art.102 da Lei 58/2003, de 17 de decembro, Xeral Tributaria. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demais conceptos esixibles tal e como se fixa no art.26, 28 e 161 da Lei 58/2003 Xeral Tributaria. ARBO BARRO BAIONA CALDAS DE REIS CAMBADOS CAMPO LAMEIRO CANGAS CAÑIZA CATOIRA CERDEDO–COTOBADE COVELO CRECENTE CUNTIS DOZÓN A ESTRADA AGOLADA GONDOMAR LALÍN A LAMA MEAÑO MEIS MOAÑA MONDARÍZ MONDARÍZ-BALNEARIO MORAÑA MOS AS NEVES NIGRÁN OIA PAZOS DE BORBÉN O PORRIÑO PORTAS POIO PONTEAREAS PONTE CALDELAS PONTECESURES RODEIRO ROSAL SALCEDA DE CASELAS SALVATERRA DE MIÑO SANXENXO SILLEDA SOUTOMAIOR TOMIÑO TUI VALGA VILABOA VILA DE CRUCES VILANOVA DE AROUSA Pontevedra, 6 de agosto do 2018 O tesoureiro, P. A., A Tesoureira Accidental, (R. P. Nº 2018012953 de data 03/07/2018) Maria Jaqueline Margarita Sara Herbei Lopez Boado